Referat af bestyrelsesmøde d. 28/10- 2020 (delvist virtuelt møde i Teams)

Til stede: Helle Lunderød (virtuelt), Peter Brink Thomsen, Søren Møller, Kim Dam-Johansen (virtuelt), Morten Lorentzen (virtuelt), Thomas Hesselberg, Martin Boysen, Daniel Simonsen, Hamza Zaman, Tee Lyrn, Mette Karmann (referent)

Afbud: Kristoffer Kjærgaard, Wenche Fogsgaard, Connie Lykke Mikkelsen

1. Velkommen - er teknikken iorden?
2. Godkendelse af referat fra 26.08.20.

Referatet er godkendt ved underskrift ved sidste møde

1. Godkendelse af dagsorden.

Dagsorden godkendes

1. Orientering fra formanden.

Lånepapirene er blevet skrevet under, ellers intet nyt.

1. Orientering fra rektor

**Corona**

* Skolen har i denne uge oplevet sit første smittetilfælde: En dreng i 1hf meddelte mandag morgen, at han var testet positiv. Vi besluttede at hjemsende hele klassen til virtuel undervisning og test for alle. Der har ikke været flere positiv-tilfælde fra klassen, skønt alle er blevet testet en og nogle også to gange.
* Krav om mundbind træder i kraft torsdag, og vi har informeret grundigt på virtuel morgensamling tirsdag. Eleverne skal selv medbringe mundbind, men vi har et lager og deltager ud til personalet. Man kan også hente gratis mundbind på kommunen/borgerservice, hvis man ikke, af økonomiske grunde, kan købe selv. Mange har udtrykt ønske om at bære ansigts- eller mundvisir frem for mundbind, og vi har bestilt begge dele.
* Det nye skema er rullet ud og her vil klasserne få fast lokale til alle fællesfag for at undgå kontakt med andre elever.
* Vi holder virtuel undervisningsdag for hele skolen mandag d. 30.11. for at sikre, at alle elever og lærere er opdaterede på hvordan det gøres, i fald vi bliver nødt til at lukke skolen igen.

**Revisor**

Carsten Nielsen, vores ansvarlige revisor hos PWC, er af ukendte årsager stoppet i firmaet med øjeblikkelig virkning. Vi kan vælge at fortsætte hos PWC eller engagere os hos et andet firma.

GF i Roskilde anbefaler, at vi vælger et firma med en ansvarlig revisor med indgående kendskab a la Carsten Nielsens til det almengymnasiale område. 11 af GF-skolerne får lavet revison hos Deloitte, som har ekspertisen på området, og som tilmed er billigere.

Jeg er usikker på, hvem der træffer beslutning om valg af revisor – skolens leder eller bestyrelsen. Helle mener, at der bør/vil komme en henvendelse fra PWC – hvis denne ikke kommer, bør vi henvende os selv til PWC og høre hvilken betydning det har for os som virksomhed og hvad de anbefaler. Morten bakker op. Det er bestyrelsens valg hvem der skal være revisor for gymnasiet. Kim tilføjer, at det er alm. Praksis, at på det møde, hvor vi vedtager årets budget, kan vi også beslutte hvem der skal være skolens revisor. Resten af bestyrelsen er enige.

**Kantinen**

Christina har opsagt sin forpagtningsaftale med kantinen, da hun har fået nyt job på en privatskole i Hillerød. Hun har ifølge sin kontrakt tre måneders opsigelse, men vil gerne stoppe ved årets udgang, dels for at kunne starte på sin nye skole, dels for at afvikle sit firma og regnskab pr. 31.12.

Vi kan ikke nå at sende kantinedriften i udbud, dette vil først ske efter nytår med start for nyt firma 1.8.21. I mellemperioden forventer vi at skrive kontrakt med Kirsch og Co., som allerede driver kantinerne på 9 af fællesskabets gymnasier. Da omsætningen i den nuværende kantine ikke har været ret stor, vil vi som minimum i perioden 1.1.-30.6. 2021 skulle betale et tilskud til Kirsch og Co.

Tina, Christinas eneste medarbejder, tilbydes virksomhedsoverdragelse og kommer på privat overenskomst. Morten spørger til, om det er en mulighed at finde en lokal udbyder af opgaven. Peter svarer, at det er skolen ikke særlig interesseret i, det er rigtig svært at drive kantine, da de skal holde lukket 13 uger om året og Kirsch og Co er der utrolig stor tilfredshed med firmaet i Gymnasiefællesskabet. Lige pt. er der nogle problemer omkring vores kantinedrift og dette ville blive fortid med Kirsch og Co. Helle spørger til det økonomiske tilskud. Peter: vi betaler Tina 11 timer ugentligt for at holde lærerværelset, ligesom vi bruger kantinen til indkøb af mad til forskellige arrangementer. Vi yder desuden tilskud allerede nu udover hvad vi ’køber’. Frank Kirsch kunne se potentiale i vores kantine og kan måske leve op til nogle af de ønsker som både elever og lærere gerne ønsker sig. Det bliver dyrere i en overgangsperiode (ml. 9-11000 om måneden) – der kommer en merudgift og hvis omsætningen bliver større end forventet, vil tilskuddet blive tilsvarende mindre. Thomas mener at vi skal huske som bestyrelse, at vi er nødt til at afveje, om behovet svarer til tilskuddet. Søren bidrager med, at den måde vi har ydet tilskud, er ved at vi har købt mad til arrangementer til overpris. Det giver et mere socialt liv, at have en kantine. Søren minder om, at vi tidligere har haft kantinen i udbud og udbyderen her sprang fra, fordi omsætningen var for lille. Helle bidrager med, at det er vigtigt for vores skole at have en kantine. Daniel siger, at vi er nødt til at se hvad det nye firma kan, før vi beslutter os. Morten tilføjer, at vi skal kunne forsvare hvad vi gør og forklare hvorfor vi ikke satser på en lokal leverandør. Peter svarer, at det er fordi tiden er som den er, at kantinedriften SKAL i et EU-udbud og måtte der være et lokalt firma som vil byde ind på udbuddet, er de jo meget velkomne. Da Peter besøgte alle klasser da han startede her – alle 18 klasser sagde, at kantineudbuddet er ikke godt nok. Det er ikke godt hvis vi skal give så stort et tilskud efter denne akutte situation, men det er måske ikke nødvendigt at kantinen giver overskud, for, på samme måde som musical´en, er noget som bidrager på en anden måde. Søren siger, at noget af det dejligste ved skolen iflg. Brobyggerne, er at vi har en kantine.

**Rengøring**

DSR har været på besøg og lavet en fuld opmåling af skolen – i tæt samarbejde med Heid fra GF og Charlotte Sommer, vores nuværende serviceleder. Vi forventer svar og anbefalinger i løbet af november.

**Nye klasser fra uge 46**

Eleverne i 1g slutter grundforløbet i næste uge med obligatoriske prøver i Almen Sprogforståelse (AP) og Naturvidenskabeligt Grundforløb (NV), hvis karakterer tæller med på det endelige eksamensbevis.

Eleverne starter i deres nye studieretningsklasser mandag i uge 46. Alle elever har fået deres førsteprioritet opfyldt. Vi opretter 5 klasser:

1a EN A/SA A

1b BI A Ke B

1x MA A Fy B Ke B + BT

1y EN A SP A Ty/Fr B + EN A MU A + BI A Ke B

1z SA A MA A + SA A EN A

**Kommende begivenheder på skolen**

28.10.: Halloween med udklædning, oppyntning og diverse konkurrencer.

3.11.: Valgarr. for vores samfundsfag A-klasser. Hver klasse (der er 5 hold) sidder i eget lokale, får oplæg fra scenen, holder foredrag for hinanden & følger live-udsendelser indtil kl. 23

11.11.: Operation Dagsværk. Pt ca. 50-75 deltagere, flere forventes. Alm. skoledag for øvrige elever.

1. Orientering fra elevrepræsentanter

Peter har fortalt om Halloween-konkurrence – præmien er en snack-pose til hver elev i klassen samt et gavekort til den vindende elev. Der vil blive afholdt en farve-temadag og en juletema-dag. Der var i dag også planlagt en lipdub, som er aflyst af Corona-hensyn, men elevrådet har snakket om at lave en video-konkurrence på et senere tidspunkt. Studieturenes arrangement er sat lidt på standby og vi afventer rejseforholdene i foråret (studieturene er planlagt til uge 15). Helle spørger til om de tilmeldte dagsværk-arbejdere har jobs – Hamza siger, at der ikke bliver spurgt til om de rent faktisk arbejder for de 350 kr. og det har været sværere iår at finde jobs, men der er ikke nogen fast statistik på det. Elevrådet har en tovholder og selve Operation Dagsværk har en jobbank og i OD-gruppen her på skolen, har man også lavet en job-bank.

1. Orientering fra medarbejderrepræsentanter

Søren giver en stemningsrapport fra medarbejderne i Covid-19 – det er noget der sætter følelserne i værk. Søren vurderer, at vi her på skolen, er ramt den rigtige balance. Søren har spurgt rundt omkring på andre skoler, som stemmer fint overens med vores retningslinjer. Vi har i SU taget fat på vores APV også i lyset af, at vi har tre langtidssygemeldte. Her kan vi læse, at medarbejderne er meget tilfredse og føler de har en god arbejdsplads og har meningsfuldt arbejde. Samtidig har vi dog også en bekymrende høj score på stress-fornemmelse. Dette ville blive diskuteret ved kommende PR. Besvarelsesprocenten er omkring 80 %, så det er godt at lave benchmark på.

1. Vedtægtsændring jvf sidste møde

**Forretningsorden**

På sidste møde aftalte vi at det fremover kunne være sådan at ledelsen udover rektor kunne være repræsenteret med en ledelsesrepræsentant. En repræsentant de selv vælger. Samtidig at rektor kunne lægge opgaven som referent til en administrativ medarbejder. Begge deltager i bestyrelsesmøderne uden stemmeret.

Jeg har nu rettet forretningsordenen til således at det er indpasset, jeg har samtidig fjernet de steder, hvor der stadig stod den midlertidige bestyrelse, det er fra dengang. Så har jeg lige indsat og udvidet muligheden for mindretalsudtalelse så det passer bedre til en moderne demokratisk bestyrelse, håber I er enige. Ny forretningsorden udformes, og det vil her fremgå, at forretningsordenen er vedtaget på bestyrelsesmøde d. 28. oktober 2020.

**Vedtægter**

I forbindelse med lånesagen og underskrivelse blev vi opmærksomme på at vi ikke har konsekvent rettet vedtægterne efter at der ikke længere er tale om selvsupplering af min post.

Jeg har derfor et forslag om at vi retter vedtægterne på følgende måde

**Vedtægter**

Ændring Kap 2 §4 Bestyrelsens sammensætning

Institutionen ledes af en bestyrelse med 9 (der har stået 10) medlemmer med stemmeret...

Stk 1. 8 udefra kommende medlemmer .......

Sidste sætning om medlem ved selvsupplering slettes.

§6 stk 3 Genudpegning kan finde sted . Bestyrelsen kan beslutte at selvsupplere sig. For medlemmer der er udpeget ved .......

Så beholder man muligheden for selvsupplering , hvis der er behov for det, men så er bestyrelsesantal det rigtige. Man kunne have valgt samtidig at skrive at hvis man havde foretaget selvsupplering så.... men det bliver for omstændeligt så er det bedre, hvis vi gør det igen at rette antallet af bestyrelsesmedlemmer.

Vedtægterne er i sin fulde ordlyd på hjemmesiden, fint at der også kommer noget nyt på, så vi kan fjerne den udgave med gule fremhævninger. Peter studser over antallet af bestyrelsesmedlemmer og Helle er også lidt usikker på formuleringer. Kim foreslår, at vi får en rettet version af papirerne sendt ud og det sender Helle ud til næste møde og først derefter beslutter. Helle når dog, undervejs i mødet at få læst sig frem til, at de ovenstående vedtægtsændringer er korrekte og kan vedtages på dagens møde. Nye vedtægter udformes, og det vil her fremgå, at vedtægterne er vedtaget på bestyrelsesmøde d. 28. oktober 2020.

1. Valg af næstformand

Helle vil foreslå at vi vælger Kristoffer, således at formandskabet suppleres med en der har viden om det med skoler. Hans forgænger på bestyrelsesposten havde opgaven. Jeg har spurgt Kristoffer om jeg måtte foreslå ham, han siger det vil være en ære og han vil gerne påtage sig opgaven.

Kristoffer kan ikke være der i aften, på grund af noget meget vigtigt på egen skole.

Han har ellers ikke forfald, og jeg har sagt at vi godt kan tage stilling til valget uanset om han er der eller ej. Det regnede jeg med at vi kunne være enige om. Bestyrelsen er enig og Kristoffer er hermed valgt enstemmigt.

1. Ændringer af skolens studie- og samværsregler (omdøbes til studie- og ordensregler)
* Kort orientering om baggrund for ønskede ændringer – udkast til ændringer er blevet sendt ud til bestyrelsen til orientering pr. mail inden mødet.
* Skolen skal være røgfri pr. 1/1-2021 og sanktioner præsenteres kort. Studieture skal også være røgfri, så længe der er fagligt program. Thomas har en kommentar: Må skolen beslutte at eleverne ikke må ryge udenfor matriklen i skoletiden? Martin mener, at det må man gerne, så længe det er i skoletiden. Peter henviser til Birkerød Gymnasium, som har tolket det som skoletiden. Peter pointerer dog, at vi gør selvfølgelig som lovgivningen byder og som bestyrelsen beslutter. Kim påpeger, at der må foreligge nogle gennemarbejdede regelsæt, så vi må kunne spørge i ministeriet hvilke retningslinjer vi kan/skal følge. Helle er enig. Kim forklarer at det blev indført på DTU for 20 år siden. Martin læser op fra lovgivningen og her står der (for folkeskolen), at man ikke må ryge – ej heller udenfor skolens matrikel.
* En situation på en studietur affødte en problematik, hvor vi ikke kunne bortvise en elev, der er blevet politianmeldt af en anden elev fordi den elev, der havde forbrudt sig, havde krav på en partshøring. Det vi gerne vil kunne er, ved meget voldsomme situationer, HVIS der foreligger en politi-anmeldelse, kan sende en elev hjem, for at undgå at offer og politianmeldt ikke skal være på skolen samtidig. Helle påpeger, at det er utroligt vigtigt, at vi overholder gældende lovgivning. Peter svarer, at det forvaltes forskelligt på alle skoler, så Peter henholder sig udelukkende til Danske gymnasiers jurist.
* Også i forbindelse med fravær ønsker Peter en ændring, som kan gøre, at vi undgår at nogle elever kan groft tilsidesætte skolens retningslinjer og fx gå efter særlige vilkår, hvilket er bekosteligt for skolen på mange måder. Dette er selvfølgelig tænkt fremadrettet. Ønsket er at få nogle flere håndtag at dreje på, hvilket der ikke tidligere har været indskrevet.
* Kort om proces for høring i relevante organer
* PR er hørt, elevrådet er hørt og her er der enighed om, at skolen skal have indskrevet de sanktionsmuligheder som der står i bekendtgørelsen. Kim spørger til om der ikke findes retningslinjer, som er beskrevet, diskuteret og behandlet. Peter svarer, at FVGH´s regelsæt er skabt ud fra skolens værdier og normer og pt. giver det ikke os mulighed for fx at melde en elev ud, selvom denne ikke overholder skolens retningslinjer. Thomas mener, at bestyrelsen skal have tillid til skolens ledelse og bakke op om ændringerne, som er baseret på bekendtgørelsens formuleringer. Martin tilføjer, at den bør hedde studie- og ordensregler, som det er benævnt i bekendtgørelsen. Her skal rygeloven så også indskrives og der vil ryge-reglerne også gælde i fritiden. Peter foreslår, at det med rygereglerne skubbes til december-mødet. Helle konkluderer, at vi henviser til bekendtgørelsen, er vi på den sikre side.
1. Økonomi – estimat 2020 samt forberedelse af budget 2021

Med afslutning af 3. kvartal kan flg siges om skolens økonomi pt (Peter har udsendt Dorthes estimat for 3. kvartal):

* Det samlede resultat år til dato viser nu et overskud på 2.513 tkr (budget 687t)
* Den gunstige forskel steget med 386 tkr. i september måned, hvilket blandt andet er forklaret af, at ud af det samlede budget til mindre anskaffelser på i alt 250 tkr., der var de 150 tkr. af dem forudsat realiseret i september
* Estimatet for 2020 med september regnskabstallene viser nu foreløbigt et overskud for hele 2020 på 1.267 tkr – altså meget tæt på de 1.243 tkr. vi talte om på mødet i august. Lønestimatet vil dog ændre sig noget, da der lige nu mangler nogle lønoplysninger om vikarer og et par lærere, som har fået højere beskæftigelsesgrad end forventet ved skoleårets start.
* At vi ikke ender med et resultat på 2.5 mio skyldes en række forudsætninger om realiserede udgiftsposter i 4. kvartal.
* Derudover usikkerhed om hvad den nye ferielov får af betydning for 2020-regnskabet (Dorte vil sige mere om dette på mødet 9/12) samt usikkerhed om betydning af merarbejdeforpligtelse samt ekstraordinært taxameter til Covid-19 rengøring.
* Dorte mangler endelige opgørelser på det indfriede og det nye lån.
* Alt i alt tegner det til et meget tilfredsstillende resultat. Peter forudser, at vi ikke kommer under 1.1 mil. Der er ca 30 elever flere i vores nye 1.g´ere og vi har pt. to nye elever som sandsynligvis starter i næste uge. Der har været mange udgiftstunge aktiviteter, som vi, grundet Corona, ikke har kunnet gennemføre, som selvfølgelig hjælper til på dette gode resultat.
* Martin spørger til om der ikke er nogle lærere, der bør opklassificeres lønmæssigt, men Søren påpeger, at mange skoler kører med underskud, så vi kan godt tillade os at have lidt underskud. Vores overskud er generet bla. ældre lærere med høj løn er gået på en pension og at disse ikke er blevet erstattet. Søren mener, at noget af overskuddet, gn. samtaler med Peter, måske skal sættes i værk hos nogle af de lærere, der ikke har fået forhandlet igennem de sidste år. Morten kommenterer, at udviklingen peger i retning af, at der vil blive færre elever der vil søge gymnasiet i de kommende år, så han foreslår, at vi polstrer os så meget som mulig. Kim erklærer sig enig og mener, at vi skal tænke i at gøre gymnasiet mere attraktivt. Mette kommenterer, at vi er igang fx med vores bioteklinje. Morten mener også, at vores sektor kommer til at skulle ’stå for’ når Covid-regningen skal betales i fremtiden.
1. Vedligeholdelsesplan fra Gymnasiefællesskabets bygningsafdeling (udsendt som bilag ved dagsordens udsendelse – rapporten er udfærdiget FØR Torben og Erwins ansættelse).
* Torben og Erwin laver i stigende grad småreparationer selv, fx maling af klasselokaler, udskiftning af fuge ved musik, indhentning af tilbud på større reparationer. Tilsammen besidder vores pedelafdeling imponerende faglige ressourcer, som nu og på sigt vil spare skolen mange penge.
* Vi har 3 projekter
1. Tag – småreparationer + undersøgelse af dampspærre. 20-30.000 kr. forventet udgift. Budgetteret (hvis undersøgelse af tag viser store skader, kan det føre til store udgifter)
2. Fugearbejde 42.000 – budgettet
3. Døre til hal: 100-130.000 – budgetteret
4. Alufacader: musik og 2 kanapper (lokaler 218 og 221 – i alt ca. 300 kvadratmeter): 2 tilbud: Husmer: 620.000, Lysmatic: 922.000. Bygningsafd. Fra Roskilde kommer på mandag for at vurdere tilbuddene.

Vi har pt. pengene til at foretage reparationerne, men det har selvfølgelig stor betydning om taget skal skiftes som helhed eller om vi kan klare os med mindre reparationer. Torben og Erwin er ikke helt enige med bygningsafdelingen i Roskilde. Ledelsen er dog super-trygge ved Torben og Erwins vurderinger og næste gang Gymnasiefællesskabets bygningsafdeling skal lave denne rapport, vil Erwin og Torben selvfølgelig være med og ’blande sig’ i vurderingerne (vi er usikre på hvor ofte en sådan rapport skal udfærdiges). Hvis bestyrelsen er interesseret, kunne vi gå en forårsrundtur med pedellerne/det tekniske personale. Martin synes at det virker som om at vi har en skole, som generelt ser pæn ud og er i en rimelig stand. Helle indskyder, at det ser noget værre ud på kommunen 😊.

1. Kommende møder

9/12-2020 – her skal budgettet vedtages og ryge-ordensreglerne skal besluttes.

24/3-2021 – her gennemgås revisionen, som er færdig d. 20/3.

26/5-2021

1. Eventuelt – intet under evt.

(Beslutningsreferat – se næste side)

Beslutningsreferat:

Ad. 5:

* Peter Brink henvender sig til PWC og forhører sig om hvem vi vil blive henvist til. Bestyrelsen vil herefter (evt. ved det møde hvor vi beslutter skolens budget) vedtage hvem der skal være skolens revisor.
* Vi tager imod det midlertidige tilbud fra Kirsch og Co og yder det forventede tilskud og sender derefter kantinetilbuddet i udbud.

Ad. 8:

* Rettede vedtægter sendes rundt men vedtægtsændringer er besluttet d.d. (ved godkendelse af referatet).
* Kristoffer er valgt til næstformand

Ad. 9:

* Peter forespørger hos ministeriet hvilke regelsæt vi kan/skal følge mht. rygning.
* Bestyrelsen bakker op om ændringer i samværs- og ordensregler og beslutningen om rygning skydes til december-mødet, så vi kan undersøge ministeriets regler.